ψηφισμα των πρεσβυτερων υπερ τω[ν] χρηματων επι στεφανηφορου εκα[ταιου] του χρυσαορος μηνος αληθιωνος υπερ ων οι πρεσβυτεροι προεγραψαντο εδοξεν τη βουλη και τω δημω εκ[τη ιστα]μενου λεοντιαδης δημεου επεσ[τατει] πρυτανεων γνωμη περι ων επηλθον οι [πρ]εσβυτεροι δια του γυμνασιαρχου χρυσιππου του απολλωνιου ινα εαν δοξη τη βουλη και τω δημω επιχωρηθη αυτοις ποεισθαι τας πραξεις των υπαρχοντων αυτοις κοινων χρηματων κατα των χιρισαντων τι αυτοις και μη αποδοντων εν τοις καθηκουσιν χρονοις καθοτι και τοις νεοις συνκεχωρηται υπο της βουλης και του δημου παραλαμβανοντος του γραμματεως της βουλης παρα των πρεσβυτερων τας απογραφας κατα το θαλιευκτου διορθωμα κατα των μη αποδοντων η των κληρονομων αυτων δεδοχθαι τη βουλη και τω δημω διοικεισθαι καθοτι εν τη εφοδω γεγραπται.
IIasos 23